Viis lihtsat nippi oma seedimise parandamiseks
Lisatud: 20.06.12
Tänapäeva kiires ühiskonnas on seedesüsteemi probleemid väga levinud. Juba ainuüksi Ameerika Ühendriikides küündib kannatajate arv 95 miljonini. On ilmselge, et kehvalt ja vigaselt töötav seedesüsteem mitte ainult ei vähenda sinu elukvaliteeti, vaid pärsib ka edukat kaalulangetamist. Üldjuhul sirutatakse käsi kohe ravimipurgi järele, süvenemata, mis võib neid vaevusi põhjustada.
5 lihtsat nippi, kuidas seedeprobleeme vähendada.
1. Joo rohkem vett
Üks peamisi kõhukinnisuse tekitajaid on just vähene vee tarbimine. Mis siin salata, vähese vee tagajärjel kõhukinnisust on soodne ravida, lihtsalt joo 1.5-2 l vett päevas.
2. Tarbi rohkem kiudaineid
Kiudained kiirendavad toidumassi edasiliikumist peensooles ning aitavad vältida kõhukinnisust. Kiudained aitavad ravida ja ennetada ka 25% täiskasvanutel esinevat „ärritatud soole sündroomi“. Sellele haigusele on iseloomulik soolestiku töö häired ilma kindlakstehtava konkreetse haiguseta.
3. Kontrolli, kas talud gluteeni.
Tsöliaakia (e gluteenitalumatus) on seedesüsteemihaigus, mis kahjustab peensooles olevaid hatte, põhjustades kroonilist põletikku viies võimetuseni toitu seedida. Need hatid võimaldavad toitu seedida. Hatte kahjustab gluteen, mida võib leida järgmistes teraviljades: nisu, rukis ja oder. Osad inimesed ei talu ka hirssi ja kaera ning piima.
Kodune testimine- lülita 6 nädalaks menüüst välja kõik gluteeni sisaldavad toiduained. Hiljem lülita need tagasi menüüsse ja vaata kuidas keha reageerib.
4. Tarvita probiootikumi.
Tegemist on kasulike bakteritega, mis aitavad tasakaalustada soolestiku mikrofloorat. Toiduainetest leidub probiootikume näiteks jogurtis, keefiris. Üheks variandiks on tarvitada probiootikumi ka eraldi toidulisandina, ent tähelepanu tuleks pöörata kindlasti toote kvaliteedile. Jälgi, et kapslid oleksid maohappe eest kaitsva kapsliga, ei sisaldaks insuliini ja sisaldaksid sissevõtmise hetkel ka elus baktereid.
5. Pea toitumispäevikut
Pidev söödud söökide ülessekirjutamine ja enesetundega kõrvutamine aitab pikapeale leida toiduained, mis just sulle probleeme valmistavad. Näiteks mõnele inimesele sobib jogurt, ent mitte piim.
Heikki